Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos direktyvos dėl elektros energijos vidaus rinkos bendrųjų taisyklių ir panaikinančios Direktyvą 2003/54/EB kuria iš dalies keičiamas Komisijos pasiūlymas pagal EB sutarties 250 straipsnio 2 dalį /* KOM/2009/0318 galutinis - COD 2007/0195 */





[pic] | EUROPOS BENDRIJŲ KOMISIJA | Briuselis, 2009.6.22 KOM(2009) 318 galutinis 2007/0195/COD KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos direktyvos dėl elektros energijos vidaus rinkos bendrųjų taisyklių ir panaikinančios Direktyvą 2003/54/EB KURIA IŠ DALIES KEIČIAMAS KOMISIJOS PASIŪLYMAS pagal EB sutarties 250 straipsnio 2 dalį KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos direktyvos dėl elektros energijos vidaus rinkos bendrųjų taisyklių ir panaikinančios Direktyvą 2003/54/EB 1. Pagrindiniai faktai Procedūra Europos Parlamentui ir Tarybai pasiūlymas pateiktas (dokumentas Nr. COM(2007)528 − 2007/0195/COD) | 2007 09 19 | Europos ekonomikos ir socialinių reikalų komiteto nuomonė pateikta | 2008 04 22 | Regionų komiteto nuomonė pateikta | 2008 04 10 | Europos Parlamento nuomonė (po pirmojo svarstymo) pateikta | 2008 06 18 | Bendroji pozicija vienbalsiai priimta | 2009 01 09 | Europos Parlamento pozicija (po antrojo svarstymo) | 2009 04 22 | 2. Komisijos pasiūlymo tikslas Šis pasiūlymas – dalis trečiojo ES dujų ir elektros energijos vidaus rinkos teisės aktų paketo (trečiasis teisės aktų paketas), kurį sudaro dvi direktyvos ir trys reglamentai. Pagrindinis šio teisės aktų paketo tikslas – Europos Sąjungos piliečių ir pramonės labui įdiegti reguliavimo sistemą, kad būtų veiksmingai atverta rinka ir sukurta bendra ES dujų ir elektros energijos rinka. Tai padės išlaikyti kuo mažesnes kainas, patobulinti paslaugų standartus ir padidinti energijos tiekimo saugumą. Tam pasitelkiamos šios pagrindinės priemonės: - veiksmingesnė nepriklausomų nacionalinių reguliavimo institucijų vykdoma reguliuojamoji priežiūra; - agentūros, kuri užtikrintų veiksmingą nacionalinių reguliavimo institucijų bendradarbiavimą ir priimtų sprendimus visais svarbiais tarpvalstybiniais klausimais, įsteigimas; - privalomas tinklų operatorių bendradarbiavimas, kad būtų suderintos visos su energijos transportavimu Europoje susijusios taisyklės ir koordinuojamas investicijų planavimas; - veiksmingas elektros energijos gamybos ir perdavimo atskyrimas, kad nekiltų jokių interesų konfliktų, būtų skatinamos investicijos į tinklus ir užkirstas kelias bet kokiam diskriminavimui; - didesnis skaidrumas ir geriau veikianti mažmeninė rinka; - didesnis valstybių narių solidarumas ir glaudesnis regioninis bendradarbiavimas, kad būtų užtikrintas didesnis tiekimo saugumas. 3. Komisijos pastabos 3.1 Bendrosios pastabos 2009 m. balandžio 22 d. plenarinėje sesijoje Europos Parlamentas priėmė su Taryba suderintą kompromisinį paketą, kad susitarimą būtų galima pasiekti per antrąjį svarstymą. Tie pakeitimai iš esmės susiję su šiais dalykais: - kai kurių taisyklių, kuriomis užtikrinamas veiksmingas perdavimo sistemos operatorių atskyrimas, sugriežtinimu, - nacionalinių reguliavimo institucijų galių ir autonomijos padidinimu, - nuostatomis, kuriomis valstybės narės labiau įpareigojamos ginti vartotojų interesus, spręsti energijos stygiaus klausimus ir diegti pažangias elektros energijos suvartojimo matavimo sistemas. Komisija pritaria kompromisiniam paketui, nes jis atitinka pasiūlymo tikslą ir bendrąsias ypatybes. 3.2 Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia savo pasiūlymą taip, kaip išdėstyta pirmiau.